Diari Oficial de la Generalitat Valenciana


Sumari del DOGV 5701, del 12-02-2008 (2008/1106)

Informació pública de l'aprovació del Projecte d'Urbanització de la UE-3 del sector PP-2 del Pla General d'Ordenació Urbana de la Vila Joiosa.
----------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1106


Data del document
:   15-01-2008

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Informació pública de l'aprovació del Projecte d'Urbanització de la UE-3 del sector PP-2 del Pla General d'Ordenació Urbana de la Vila Joiosa. [2008/1106]  
De conformitat amb el que estableix l'article 346 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, en relació amb l'article 152 de la Llei Urbanística Valenciana, pel present anunci es fa públic l'acord de la Junta de Govern Local celebrada el 10 de desembre de 2007, que expressa literalment:   
«/.../  
CG AJGL-2007/00827  
02. Urbanisme  
2.16. Expedient Projecte d'Urbanització PP-2 Unitat d'Execució Número 3. Aprovació de projecte d'urbanització.  
Vista la proposta d'acord de Vicent Serra i Seva, regidor d'Urbanisme, Obres i Nucli Històric, que es transcriu literalment tot seguit:  
"  
Expedient: Projecte Urbanització de la Unitat d'Execució Número 3 del PP-2 del Pla General d'Ordenació Urbana de la Vila Joiosa.  
Assumpte: Proposta Junta de Govern Local aprovació projecte urbanització.  
Vist l'expedient administratiu que s'està tramitant en este ajuntament, tendent a l'aprovació del Projecte d'Urbanització de la Unitat d'Execució Número 3 del PP-2 del Pla General d'Ordenació Urbana de la Vila Joiosa, presentat per l'agent urbanitzador de l'esmentat sector en data 8 de novembre de 2005, mitjançant registre d'entrada 14890, i amb la modificació de la documentació mitjançant registre d'entrada 6511 de 2 de maig de 2007.  
Vist l'informe tècnic subscrit per l'enginyer de camins, canals i ports municipal en data 5 de juliol de 2007, que literalment disposa:   
'... El 23 de juny de 2003 Luis Mas Llorca, en nom de l'Agrupació d'Interés Urbanístic (AIU) PP-2 Barberes Nord 2 presenta una alternativa tècnica (registre d'entrada 6.426) per al desenvolupament urbanístic de la UE-3 del sector PP-2 Barberes nord.  
Esta alternativa tècnica va ser sotmesa a informació pública mitjançant la publicació en el diari Información els dies 16 i 18 de setembre de 2003, i en el Diari Oficial de la Comunitat Valenciana número 4590.  
El 13 d'octubre de 2003 Luis Mas Llorca, en representació de l'AIU PP-2 Barberes Nord 2, presenta una proposició juridicoeconòmica (PJE) sobre la seua pròpia alternativa tècnica amb registre d'entrada número 10664.  
El 20 d'octubre de 2003 es procedeix a l'obertura de pliques, amb una única PJE, presentada per l'AIU sobre la seua pròpia alternativa tècnica  
Amb data 3 de març de 2005 l'enginyer de camins, canals i ports municipal emet un informe sobre l'alternativa tècnica presentada, on s'assenyalen una sèrie de deficiències i modificacions, i es conclou la seua consideració com a avantprojecte d'urbanització a l'efecte de tramitació de l'expedient.   
Amb data 17 de març de 2005 el Ple de l'Ajuntament de la Vila Joiosa, en sessió ordinària, va adoptar, entre altres, l'acord de programació per gestió indirecta de la unitat d'execució número 3 del sector PP-2 Barberes nord per a desenrotllar l'ordenació detallada del vigent Pla General d'Ordenació Urbana, designant com a agent urbanitzador l'AIU PP-2 Barberes Nord 2.  
Amb data 6 d'abril 2005 César Martínez Tejedor, en representació de l'AIU PP-2 Barberes Nord 2, presenta un escrit (núm. reg. 3455) on sol·licitava la definició per part dels Serveis Tècnics municipals de les partides del pressupost que havien de ser modificades per a garantir l'execució de les obres d'urbanització. Esta sol·licitud és contestada amb data 13 de maig de 2005, per un informe de l'enginyer de camins municipal, on es recordava que li correspon a l'agent urbanitzador (AIU) la definició de mesuraments i pressupost del projecte d'urbanització, així com de qualsevol altre document tècnic que siga necessari per a la correcta execució de les obres. Cal aclarir en este punt que el projecte presentat com a alternativa tècnica té la consideració d'avantprojecte a tots els efectes, tal com s'estableix en l'acord de programació.  
Amb data 8 de novembre de 2005 (núm. reg. 14258/05) César Martínez Tejedor, en representació de l'AIU PP-2 Barberes Nord 2, presenta una còpia del Projecte d'Urbanització de la Unitat d'Execució Número 3, PP-2 Barberes Nord, del Pla General d'Ordenació Urbana de la Vila Joiosa.  
El projecte d'urbanització esmentat va ser sotmés a informació pública mitjançant la publicació en el Diari Oficial de la Comunitat Valenciana número 5428 de 15 de gener de 2007 i en el diari Información el dia 9 de desembre de 2006.  
En data 28 de març de 2007 el tècnic que subscriu emet un informe on s'indiquen una sèrie de modificacions que cal introduir en el projecte d'urbanització.  
En data 2 de maig de 2007 es registra d'entrada (núm. 6511) un escrit presentat per César Martínez Tejedor, en representació de l'AIU PP-2 Barberes Nord 2, amb el qual es presenta el Projecte d'Urbanització de la UE-3, Sector PP-2 (Barberes Nord) del Pla General d'Ordenació Urbana de la Vila Joiosa, amb data redacció abril de 2007, sol·licitant-se'n l'aprovació.  
Vist tot el que s'ha dit adés, el tècnic que subscriu té a bé informar:  
1. Que les deficiències assenyalades en l'informe de data 28 de març de 2007 han sigut esmenades en el projecte amb data de redacció abril de 2007, presentat el dia 2 de maig de 2007 amb registre d'entrada 6511.  
2. Que el cost d'execució de les obres d'urbanització s'ha vist incrementat a causa de la inclusió en el projecte d'una xarxa de pluvials que no estava prevista en el projecte d'urbanització presentat el 23 de juny de 2003 (RE 6426). Esta xarxa de pluvials s'inclou per petició dels serveis tècnics municipals, en un informe emés per l'enginyer de camins, canals i ports municipal en data 3 de març de 2005 i l'informe emés per qui subscriu de data 28 de març de 2007. Com a conseqüència de les modificacions introduïdes, el pressupost d'execució material s'incrementa en la quantitat de 273.184,08 euros, ascendint el pressupost de les obres a falta d'IVA a la quantitat de 2.336.429,06 euros.  
3. Pertoca, per tant, la modificació de les càrregues d'urbanització previstes en l'acord de programació, i resta el quadre de càrregues d'urbanització corresponents a la unitat d'execució número 3 del sector PP-2 del Pla General d'Ordenació Urbana de la Vila Joiosa, d'acord amb el que s'ha vist en el punt anterior, de la manera següent:  
Pressupost urbanització (PEM + 19%) 2.336.429,06€  
Honoraris tècnics 115.000,00€  
Honoraris seguiment municipal (1) (2) 8.250,00€  
Notaria, registre, etc. 21.000,00€  
Publicacions 3.000,00€  
Cànon ecològic (2) 18.251,24€  
Cànon millora del litoral (2) 31.472,72€  
Suma de càrregues (sense IVA) 2.533.403,02€  
(1) Esta quantitat, destinada al seguiment municipal de l'obra urbanitzadora s'ha calculat basant-se en el 25% dels honoraris de direcció d'obres d'urbanització, segons tarifes oficials del Col·legi d'Arquitectes.  
(2) Estes quantitats seran pagades per l'agent urbanitzador a l'Ajuntament  
En què s'ha actualitzat el pressupost d'urbanització segons el presentat en data 2 de maig de 2007.  
4. Que s'estableixen les següents condicions de caràcter general que s'han de tenir en compte en la fase prèvia a l'inici de les obres i durant la fase d'execució:  
A. De forma prèvia a la firma de l'acta de replantejament (inici de les obres):  
- Es considera estudiada i resolta la connexió a la xarxa elèctrica general de l'empresa subministradora i que tots els costos derivats que se'n deriven (tant d'obres com de gestió) es troben inclosos en el pressupost del projecte. Es considera, per tant, que l'agent urbanitzador ha resolt i concretat amb Iberdrola les condicions de subministrament i connexió per a la urbanització, i que les condicions esmentades estan previstes en el projecte de construcció, així com de qualsevol altre servei.  
- L'empresa constructora de les obres presentarà de forma prèvia a la firma de l'acta de replantejament, pla de control de qualitat per a les obres, incloses també aquelles proves específiques de la xarxa de subministrament (proves de càrrega, neteja i desinfecció), sanejament (inspecció amb cambra), xarxes elèctriques i d'enllumenat (radar, etc.) i totes les proves o assajos necessaris per a la correcta recepció de les obres, que serà valorat per un import no superior a l'1% del PEM de les obres d'urbanització; aniran a càrrec del contractista adjudicatari les despeses de les esmentades proves o assajos segons el plec de prescripcions tècniques particulars. Este pla de control de qualitat haurà de tenir l'aprovació del director de les obres.   
- S'entregarà de forma prèvia a la firma de l'acta de replantejament de les obres el pla d'obres definitiu, subscrit per l'empresa contractista de les obres.  
- De forma prèvia a la firma de l'acta de replantejament, el director de les obres presentarà la documentació següent:  
I. Designació del coordinador de seguretat i salut durant l'execució de les obres.  
ii. Designació del director de les obres.  
iii. Programa d'obres, amb indicació dels terminis parcials i totals.  
iv. Pla de seguretat i salut laboral junt amb l'informe d'aprovació del coordinador de seguretat i salut durant l'execució de les obres.  
- S'acordarà amb els serveis tècnics municipals la data de firma de l'acta de comprovació del replantejament de les obres, que haurà de tenir la firma del representant de l'administració.  
B. Durant la fase d'execució de les obres:  
- A petició dels serveis tècnics municipals el director de les obres haurà de presentar amb periodicitat mensual la documentació següent:  
I. Fotocòpia del llibre d'ordes  
Ii. Descripció d'obres executades  
Iii. Resum del control de qualitat realitzat  
Iv. Incidències ocorregudes durant el mes  
V. Seguiment del pla de seguretat i salut laboral  
Vi. Certificats mensuals i mesuraments desglossats a origen.  
Vii. Reportatge fotogràfic de l'estat d'execució de les obres.  
- La inspecció municipal es realitzarà quan els serveis tècnics ho consideren oportú. Es podrà concertar una visita setmanal conjunta a les obres, en què haurà d'estar present un representant de la direcció facultativa i un altre de l'empresa contractista de les obres.  
- A l'inici de les obres s'hauran de comunicar a l'Ajuntament les dades de l'encarregat i/o cap d'obra, que romandrà durant la totalitat de l'execució de les obres en estes de forma contínua i serà l'interlocutor vàlid per a les ordres que amb caràcter urgent se li requerisquen.  
- Al final de les obres es presentarà un projecte final d'obra, segons les obres realment executades i, si pertoca, les modificacions aprovades.  
- Les tapes de pous de registre i arquetes dels serveis públics hauran de tenir una inscripció específica (nom de servei i escut municipal), i hauran de disposar de l'aprovació prèvia dels serveis tècnics municipals. Les tapes de pou de registre comptaran amb un sistema amortidor de soroll.  
- Tot el mobiliari urbà que s'ha d'instal·lar en la urbanització així com les lluminàries i la resta d'elements de serveis viaris podran ser objecte de revisió i modificació durant l'execució de les obres, havent de ser aprovats pels serveis tècnics municipals.  
- L'agent urbanitzador està obligat a executar totes les obres definides en la documentació del projecte d'urbanització presentat el dia 2 de maig de 2007, així com les que no estiguen definides però siguen necessàries per a la correcta execució de les que sí que estan definides en projecte, amb independència que per error o omissió no hagen quedat correctament valorades en la dita documentació.  
En conseqüència, el tècnic que subscriu proposa:  
Primer: aprovar el Projecte d'Urbanització de la Unitat d'Execució 3 del Sector PP-2 (Barberes Nord) del Pla General d'Ordenació Urbana de la Vila Joiosa, de data de redacció abril de 2007, presentat el dia 2 de maig de 2007 (RE 6511), establint-se com a condicions prèvies a l'inici de les obres i durant l'execució d'estes les indicades en el punt 4 d'este informe.  
Segon: aprovar la retaxació de càrregues d'urbanització conseqüència del pressupost de les obres del projecte d'urbanització, una vegada s'haja ajustat este a les directrius dels serveis tècnics municipals. Queda establit el quadre de càrregues del programa de la manera següent:  
Pressupost urbanització (PEM + 19%) 2.336.429,06€  
Honoraris tècnics 115.000,00€  
Honoraris seguiment municipal (1) (2) 8.250,00€  
Notaria, registre, etc. 21.000,00€  
Publicacions 3.000,00€  
Cànon ecològic (2) 18.251,24€  
Cànon millora del litoral (2) 31.472,72€  
Suma de càrregues (sense IVA) 2.533.403,02€  
(1) Esta quantitat, destinada a seguiment municipal de l'obra urbanitzadora s'ha calculat basant-se en el 25% dels honoraris de direcció d'obres d'urbanització, segons tarifes oficials del Col·legi d'Arquitectes.  
(2) Estes quantitats seran pagades per l'agent urbanitzador a l'Ajuntament  
No obstant això, la corporació, amb el seu superior criteri, decidirà ....'.  
Atés el Decret número 2420/07 de 16 de juliol, pel qual es dóna audiència als interessats en l'expedient sobre l'últim projecte d'urbanització presentat i l'informe tècnic transcrit, publicat en el Butlletí Oficial de la Província número 222, de 13 de novembre de 2007.  
Atés el que estableix el Decret d'Alcaldia número 2213/2007, de 27 de juny de 2007, on es confereix per delegació a la Junta de Govern Local la competència per a l'aprovació dels projectes d'urbanització.  
Per això, propose a la Junta de Govern Local:  
Primer: aprovar el Projecte d'Urbanització de la Unitat d'Execució 3 del Sector PP-2 (Barberes Nord) del Pla General d'Ordenació Urbana de la Vila Joiosa, de data de redacció abril de 2007, presentat el dia 2 de maig de 2007 (RE 6511), establint-se com a condicions prèvies a l'inici de les obres i durant l'execució d'estes les indicades en el punt 4 d'este informe.  
Segon: aprovar la retaxació de càrregues d'urbanització conseqüència del pressupost de les obres del projecte d'urbanització, una vegada s'haja ajustat este a les directrius dels serveis tècnics municipals. Queda establit el quadre de càrregues del programa de la manera següent:  
Pressupost urbanització (PEM + 19%) 2.336.429,06€  
Honoraris tècnics 115.000,00€  
Honoraris seguiment municipal (1) (2) 8.250,00€  
Notaria, registre, etc. 21.000,00€  
Publicacions 3.000,00€  
Cànon ecològic (2) 18.251,24€  
Cànon millora del litoral (2) 31.472,72€  
Suma de càrregues (sense IVA) 2.533.403,02€  
Cosa que propose a la Junta de Govern Local  
La Vila Joiosa, 3 de desembre de 2007."  
La Junta de Govern Local acorda:  
Primer: aprovar el Projecte d'Urbanització de la Unitat d'Execució 3 del Sector PP-2 (Barberes Nord) del Pla General d'Ordenació Urbana de la Vila Joiosa, de data de redacció abril de 2007, presentat el dia 2 de maig de 2007 (RE 6511), establint-se com a condicions prèvies a l'inici de les obres i durant l'execució d'estes les indicades en el punt 4 d'este informe.  
Segon: aprovar la retaxació de càrregues d'urbanització conseqüència del pressupost de les obres del projecte d'urbanització, una vegada ajustat este a les directrius dels serveis tècnics municipals. Queda establit el quadre de càrregues del programa de la manera següent:  
Pressupost urbanització (PEM + 19%) 2.336.429,06€  
Honoraris tècnics 115.000,00€  
Honoraris seguiment municipal (1) (2) 8.250,00€  
Notaria, registre, etc. 21.000,00€  
Publicacions 3.000,00€  
Cànon ecològic (2) 18.251,24€  
Cànon millora del litoral (2) 31.472,72€  
Suma de càrregues (sense IVA) 2.533.403,02€  
Contra la present resolució, únicament respecte d'aquells interessats que no hagen sigut notificats en la forma que estableix la llei, es podrà interposar amb caràcter potestatiu un recurs de reposició davant del mateix òrgan, en el termini d'un mes a partir de la publicació del present edicte en el Diari Oficial de la Comunitat Valenciana, de conformitat amb el que estableix l'article 107 de la Llei de Règim Jurídic de les Administracions Públiques i del Procediment Administratiu Comú. Quan pertoque i de conformitat amb el que estableixen els articles 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se un recurs contenciós administratiu en el termini de dos mesos a partir de la publicació del present edicte en el Diari Oficial de la Comunitat Valenciana, davant del Jutjat Contenciós Administratiu d'Alacant. Durant el mes d'agost no transcorrerà el termini per a interposar un recurs contenciós administratiu. Això sense perjudici que s'hi puga interposar qualsevol altre que s'estime procedent.»  
Cosa que faig pública als efectes oportuns.  
La Vila Joiosa, 15 de gener de 2008.- El regidor d'Urbanisme, Obres i Nucli Històric: Vicent Serra i Seva.